Diari Oficial de la Generalitat Valenciana


Sumari del DOGV 766, del 18-02-1988 (1988/810606)

ORDRE d'11 de febrer de 1988, de la Conselleria d'Agricultura i Pesca, per la qual s'aprova el Pla d'Obres i Actuacions a la Zona Desfavorida de Requena-Utiel (València), la Fase.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/02/11/(1)/dof/vci/html**

### Dades del document

Número de DOGV
:   766

Data del DOGV
:   18-02-1988

Secció del DOGV
:   DISPOSICIONS GENERALS

Número del document
:   1988/810606


Data del document
:   11-02-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre d'11 de febrer de 1988, de la Conselleria d'Agricultura i Pesca, per la qual s'aprova el Pla d'Obres i Actuacions a la Zona Desfavorida de Requena-Utiel (València) 1a Fase.  
El Decret 48/1987, de 13 d'abril, del Consell de la Generalitat Valenciana, disposa que la Conselleria d'agricultura i Pesca durà a terme les obres i actuacions que calga escometre a les zones desfavorides declarades per la Directriu del Consell 86/466, de 14 de juliol, de la Comunitat Econòmica Europea. Els municipis de Caudete de las Fuentes, Requena, Utiel i Venta del Moro, dins la zona de Requena-Utiel, són inclosos a la llista comunitària de zones agrícoles desfavorides de la Directriu esmentada per tractar-se d'una zona desfavorida en perill de despoblament.  
A petició dels Ajuntaments respectius i per tal de remeiar el greu problema que suposa l'escassetat d'accesos adecuats a les explotaciones agrícoles, els Serveis Territorials de la Conselleria d'agricultura i Pesca de València, han redactat i sotmeten a l'aprovació de la Conselleria d'agricultura i Pesca el «Pla d'Obres i Actuacions de la Zona Desfavorida de Requena-Utiel (València), la Fase», que es refereix a la construcció de camins rurals als municipis de Caudete de las fuentes, Requena, Utiel i Venta del Moro.  
Després d'examinar el susdit Pla, aquesta Conselleria considera que les obres que s'hi inclouen han estat degudament classificades, segons que determina l'article 62 de la Llei de Reforma i Desenvolupament Agrari i l'article 2 del Decret 48/1987 del Consell de la Generalitat Valenciana, i que contribuiran a facilitar les comunicacions dels agricultors amb les seues explotacions, tot augmentant-ne la productivitat i els beneficis.  
En atenció d'aquests motius,  
ORDENE:  
Article primer  
S'aprova el Pla d'Obres i Actuacions de la Zona Desfavorida de Requena-Utiel (València), 1 a Fase.  
Article segon  
D'acord amb l'article 62 de la Llei de reforma i desenvolupament agrari, les obres incloses al pla, que es refereixen totes a construcció de camins rurals de servei de les explotacions agràries, queden classificades com a obres d'interès general, incloses en el grup a) de l'article 61 de la Llei esmentada, per la qual cosa seran subvencionades totalment.  
DISPOSICIONS FINALS  
Primera  
La Direcció General de Desenvolupament Agrari d'aquesta Conselleria dictarà les normes pertinents per a la millor aplicació del que disposa aquesta Ordre.  
Segona  
Aquesta Ordre entrarà en vigor el dia de la publicació al Diari Oficial de la Generalitat Valenciana.  
València, 11 de febrer de 1988.  
El Conseller d'agricultura i Pesca,   
LUIS FONT DE MORA MONTESINOS


Còpia Permalink ELI